Id-Deċiżjoni tal-Kummissjoni
tat-3 ta' April 1996
dwar it-tpoġġija fis-suq tal-fażola tas-soya modifikata ġenetikament (Glycine max L.) b' aktar tolleranza għall-erbiċida glyphosate, skond id-Direttiva tal-Kunsill 90/220/KEE
(Test b'relevanza għaż-ŻEE)
(96/281/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat id-Direttiva tal-Kunsill 90/220/KEE tat-23 t'April 1990 dwar ir-rilaxx intenzjonat fl-ambjent tal-organiżmi ġenetikament modifikati [1], kif emendata bid-Direttiva tal-Kummissjoni 94/15/KE [2], u l-aktar l-Artikolu 13 tagħha,
Billi, skond l-Artikoli 10 sa 18 tad-Direttiva 90/220/KEE, teżisti proċedura tal-Komunità li tippermetti lill-awtorità kompetenti ta' Stat Membru li tagħti l-kunsens għat-tpoġġija fis-suq ta' prodotti li jikkonsistu f'organiżmi modifikati ġenetikament;
Billi saret notifika lill-awtoritajiet kompetenti ta' Stat Membru (ir-Renju unit) dwar it-tpoġġija fis-suq ta' dan il-prodott;
Billi, l-awtoritajiet kompetenti tar-Renju Unit wara għaddew id-dossier dwar dan lill-Kummissjoni b' opinjoni favorevoli;
Billi, l-awtoritajiet kompetenti ta' l-Istati Membri l-oħra oġġezzjonaw għal dan id-dossier;
Billi, għaldaqstant, skond l-Artikolu 13(3) tad-Direttiva 90/220/KEE, jeħtieġ li l-Kummissjoni tieħu deċiżjoni skond il-proċedura stipulata fl-Artikolu 21 ta' dik id-Direttiva;
Billi n-notifika saret dwar it-tpoġġija tal-prodott fis-suq għall-immaniġġjar fl-ambjent matul l-importazzjoni u qabel u waqt il-ħażna u l-ħdim tiegħu f' partijiet ta' fażola tas-soya li ma jistgħux jintużaw u mhux għaż-żriegħ;
Billi, l-Kummissjoni wara li eżaminat l-oġġezzjonijiet kollha li saru fid-dawl tal-firxa tad-Direttiva 90/220/KEE u l-informazzjoni mogħtija fid-dossier, waslet għall-konklużjonijiet li ġejjin:
- m'hemm l-ebda raġuni għaliex wieħed jaħseb li ser ikun hemm effetti ħżiena fuq is-saħħa tal-bniedem u l-ambjent mill-introduzzjoni fis-soya tal-kodiċi tal-ġeni għat-tolleranza għal glyphosate u l-chloroplast transit peptide;
- m'hemm l-ebda raġunijiet ta' sigurezza li jiġġustifikaw is-segregazzjoni tal-prodott mill-fażola tas-soya;
- m'hemm l-ebda raġuni ta' sigurtà għaliex l-ittikkettjar għandu jsemmi li l-prodott ikun inkiseb b' tekniċi ta' modifikazzjoni ġenetika;
Billi, l-Artikolu 11(6) u l-Artikolu 16(1) tad-Direttiva 90/220/KEE jipprovdu protezzjoni ulterjuri jekk l-informazzjoni dwar ir-riskji tal-prodott issir disponibbli:
Billi din id-deċiżjoni ma teskludix l-applikazzjoni, skond il-liġi tal-Komunità tad-dispożizzjonijiet tal-Istati Membri dwar is-sigurtà tal-ikel tal-bniedem jew tal-annimali sakemm dawn m' humiwx speċifikatament relatati mal-modifika ġenetika tal-prodott jew tal-komponenti tiegħu;
Billi l-miżuri hemm pprovduti huma skond l-opinjoni tal-Kumitat mwaqqaf skond l-Artikolu 21 tad-Direttiva 90/220/KEE,
ADOTTAT DIN ID-DEĊIŻJONI:
L-Artikolu 1
1. Mingħajr preġudizzju għall-liġijiet l-oħra tal-Komunità u bla ħsara għall-paragrafi 2 u 3, l-kunsens jingħata mill-awtoritajiet kompetenti tar-Renju Unit għat-tpoġġija fis-suq tal-prodott li ġej, notifikat minn Monsanto Europe (Ref. C/UK/94/M3/1) skond l-Artikolu 13 tad-Direttiva 90/220/KEE.
Il-prodott jikkonsisti f'fażola tas-soya meħuda mill-fażola tas-soya (Glycine max L. cv A5403) linja (40-3-2) fejn is-sekwenzi li ġejjin ġew imdaħħla:
- kopja waħda tal-kodifikazzjoni tal-ġeni għat-tolleranza għal glyphosate CP4 5 enolpyruvylshikimate-3-phosphate synthase (CP4 EPSPS) mill-Agrobacterium sp. tip CP4, u s-sekwenza tal-kodiċi tal-chloroplast transit peptide (CTP) mill-Petunia hybrida mal-aġent mexxej P-E35S mill-virus mosajk tal-pastarda u l-ġeni nopaline synthase mill-Agrobacterium tumefaciens.
2. Il-kunsens ikopri kull proġeni meħud mit-taħlit tal-prodott ma' linji tradizzjonali ta' fażola tas-soya ħamra.
3. Il-kunsens ikopri l-użi li ġejjin tal-prodott: l-immaniġġjar fl-ambjent matul il-proċedura tal-importazzjoni qabel u matul il-ħażna, u qabel u waqt l-ipproċessar tiegħu fi prodotti mhux użabbli.
L-Artikolu 2
Din id-Deċiżjoni hija ndirizzata lill-Istati Membri.
Magħmula fi Brussel, it-3 t' April 1996.